Бувайсар Сайтиев

Бувайса́р Ҳами́дович Сайти́ев (; тав. 11 март 1975, Хасавюрт, ҶМШС Доғистон, РСФСР, ИҶШС) — варзишгари русиягии куштии тарзи озод. Вакили Думаи давлатӣ аз Доғистон.

Яке аз ҷоизадортарин варзишгар дар таърихи куштии тарзи озод. Қаҳрамони секаратаи Бозиҳои тобистонаи олимпӣ (1996, 2004, 2008), қаҳрамони шашкаратаи ҷаҳон (1995, 1997, 1998, 2001, 2003, 2005), қаҳрамони шашкарати Аврупо (1996, 1997, 1998, 2000, 2001, 2006), қаҳрамони чоркарати Русия, ҳафт карат барандаи мусобиқаи Красноярски бузургдошти хотири Иван Яригин, барандаи Бозиҳои иродаи нек (1998), устоди хидматнишондодаи варзиши Русия (1995).

 Зиндагинома 

 Кӯдакӣ 
11 марти соли 1975 дар шаҳри Хасавюрти Доғистон таваллуд шудааст. Аз шашсолагӣ ба тамрини куштии тарзи озод машғул шудааст. Дар сездаҳсолагӣ падараш дар садамаи нақлиётӣ аз олам гузашт. Модараш ба танҳоӣ чор писар ва ду духтарро ба воя расонд.

 Фаъолияти варзишӣ 
Соли 1989 устоди варзиши ИҶШС шуд. Соли 1990 барои таҳсил ба интернати варзишии Новокузнеск рафт. Соли 1991 дар мусобиқаи байни ҷавонони ИҶШС қаҳрамон гардид.

Баъди хатми мактаби миёна аз Хасавюрт ба Красноярск рафт, ки бузургтарин маркази варзишӣ дар намуди куштии тарзи озод ба ҳисоб мерафт. Соли 1993 дар мактаби маҳорати олии варзишӣ оид ба куштии тарзи озод ба номи Д. Г. Миндиашвили тамринро шурӯъ кард. Устодонаш Д. Г. Миндиашвили, Г. Л. Бахтуридзе ва С. Г. Хачикян буданд. Дар соли  1995 аввалин бор дар мусобиқоти қаҳрамонии ҷаҳон ҷои авалро гирифт, ки баъдан ин унвонро панҷ маротибаи дигар сазовор шуд (солҳои  1997, 1998, 2001, 2003 ва 2004). Барандаи мусобиқоти қаҳрамонии Аврупо (1996,1997, 1998, 2000, 2001, 2006).

Соли 1996 дар вазни то 74 кг дар Бозиҳои  тобистонаи олимпии Атланта барандаи медали тило шуд. Дар Атланта Бувайсар ҷавонтарин қаҳрамони Бозиҳои олимпӣ дар намуди куштии тарзи озод шинохта шуд. Аз соли 1995 то 2000 дар ягон рақобатҳои варзишӣ набохтааст.

Соли 2000 дар Бозиҳои тобистонаи олимпии Сидней аз сабаби лат хурдан дар рақобати дуввум шикаст хурд. Соли 2004 қаҳрамони Бозиҳои олимпии Афина ва соли 2008 бори сеюм қаҳрамони Бозиҳои олимпӣ дар Пекин гашт.

Панҷ маротиба Созмони умумиҷаҳонии куштӣ ӯро беҳтарин варзишгари куштии тарзи озод эълон кард (1996, 1997, 1998, 2003, 2005).
Супурдани мукофоти давлатӣ ба қаҳрамони Бозиҳои тобистонаи олимпии Пекин- 2008. Устоди хидматнишондодаи варзиши Русия Бувайсар Сайтиев ба ордени "Барои хидмат ба Ватан" дараҷаи IV мукофотонида шуд. Ҷаласа дар Кремл.

Хатмкардаи Донишгоҳи давлатии Махаҷқалъа, риштаи ҳуқуқ ва бизнес. Дар айни ҳол президенти Федератсияи куштии Ҷумҳурии Чеченистон мебошад.

Подполковники Қувваҳои мусаллаҳи Русия.

26 майи соли 2009 Бувайсар Сайтиев фаъолияти варзишиашро расман қатъ кард.

 Фаъолияти сиёсӣ 
Вакили думаи давлатӣ, узви кумитаи тарбияи ҷисмонӣ, варзиш, сайёҳӣ ва кор бо ҷавонон.

 Оила 
Бародари калони қаҳрамони олимпӣ Одам Сайтиев мебошад. Оиладор, соҳиби се писар ва як духтарБувайсар Сайтиев: «На тренировках порву любого!».

 Ҷоиза ва рутба 
 Орден «Барои хидмат ба Ватан» дараҷаи IV  (2 августи соли 2009)Указ Президента Российской Федерации от 2 августа 2009 года № 885 «О награждении государственными наградами Российской Федерации»;
 Ордени Шараф (18 феврали соли 2006 ) — барои саҳми бузург дар тарбияи ҷисмонӣ ва варзиш ва комёбиҳои баланди варзишӣУказ Президента Российской Федерации от 18 февраля 2006 года № 126 «О награждении государственными наградами Российской Федерации» ;
 Ордени Дӯстӣ (6 января 1997 года) — барои хидмат ба давлат ва комёбии бузурги варзишӣ дар 26-ум Бозиҳои тобистонаи олимпии соли 1996- АтлантаУказ Президента Российской Федерации от 6 января 1997 года № 1 «О награждении государственными наградами Российской Федерации спортсменов, тренеров, работников физической культуры и спорта по итогам XXVI летних Олимпийских игр 1996 года»;
 Орден ба номи Аҳмад Қодиров (Чечнистон, соли 2009);
 Орден «Ал-Фахр» дараҷаи II  (Шӯрои уламои Русия, соли 2008 );
 Нишони фахрӣ «Баро хидмат дар рушди тарбияи ҷисмонӣ ва варзиш»;
 Барандаи ҷоизаи миллии варзишии "Шараф";
 Соли 2007 ба ҷоизаи расмии СУК (Созмони умумиҷаҳонии куштӣ) «Яктаки тилоӣ» ҳамчун «Беҳтарин куштигир дар таърихи куштии тарзи озод»;
 12 майи соли 2010 ба "Шаҳрванди ифтихории Красноярск" мушарраф гашт;
 Ба ифтихори Бувайсар Сайтиев ҳамасола дар Шоҳигарии Белгия ва шаҳри Красноярски Русия мусобиқа гузаронида мешавадМеждународный турнир по вольной борьбе среди юношей и юниоров на призы 3-кратного олимпийского Бувайсара Сайтиева;
 Дар шаҳри Эйпени Шоҳигарии Белгия соли 2015 мактаби варзишии "Сайтиев" кушода шудИнтервью президента БК «Сайтиев» радио BRF.

 Эзоҳ